ՙԻնձ տրամադրված ծանուցման մեջ հղում էր արվում «ՌԴ մուտք գործելու կարգի մասին՚ դաշնային օրենքին, որում հիմնականում խոսվում է օտարերկրյա քաղաքացիների կողմից տարբեր տեսակի քրեական և օրինախախտ գործողությունների մասին: Այս ամենն ինձ հետ որևէ առնչություն չունի, քանի որ ես վերջին 20 տարիների ընթացքում որևէ գործունեություն չեմ իրականացրել ՌԴ-ում։ Իմ դեպքում կարևոր էր 26-րդ հոդվածի 9-րդ կետը՝ օտարերկրյա քաղաքացիների վտարման մասին, ովքեր մասնակցում են Ռուսաստանի տարածքում անցանկալի միջազգային կազմակերպությունների գործունեությանը: Որևէ մեկի համար գաղտնիք չէ, որ իմ կողմից ղեկավարվող Գլոբալիզացիայի և տարածաշրջանային հետազոտությունների կենտրոնը /Հայաստան/ ակտիվորեն համագործակցում է եվրոպական ՀԿ-ների, վերլուծական կենտրոնների և տարբեր ժողովրդավարական հիմնադրամների հետ, որոնք աջակցում են մեր նախաձեռնություններին։ Բացի այդ, մենք չենք թաքցնում, որ հայ ժողովրդի ապագան տեսնում ենք եվրոպական ընտանիքում՝ հիմնված է ժողովրդավարական արժեքների վրա։ Ակնհայտ է, որ ռուսական իշխանությունների որոշումը քաղաքական դրդապատճառներ ունի՚,- Facebook-ի իր էջում գրել է Գրիգորյանը: Ըստ որում, նա նշել է, որ նույն օրն արտաքսվել է Հայաստան: